钦定古今图书集成/明伦汇编/宫闱典/第053卷 > 《论后宫等级》宋·司马光
## 钦定古今图书集成/明伦汇编/宫闱典/第053卷 > 《论后宫等级》宋·司马光

臣闻王化之兴，始于闺门，故《易》基《乾坤》，《诗》首《关雎》。前
世皆择良家子以充后宫，位号等级，各有员数。祖宗
之时，犹有公卿大夫之女在宫掖者，其始人宫，皆须
年十二三以下，医工胗视，防禁甚严。近岁以来，颇隳
旧制，内中下陈之人，竞置私身，等级寖多，无复限极。
监劝牙人，使之雇买，前后相继，无时暂绝。致有军营
“市井，下俚妇人，杂处其间，不可辨识。此等置之宫掖，
岂得为便？”臣尝念此，不胜惋愤。今陛下即位之初，百
度惟新，嫔嫱之官，皆阙而未备。臣谓宜当此之时，定
立制度，依约古礼，使后宫之人共为几等，等有几人。
若未足之时，具虚其员数；既足之后，不可更增。凡初
入宫，皆须幼年未适人者。若求乳母，亦须选择良家，
性行和谨，方得入宫，传之子孙，为万世法。此诚治乱
之本，祸福之原，不可以为细事而忽之。《取进止》。